gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9082, del 12-05-2021 (2021/5084)

Extracte de la Resolució de 21 de abril de 2021, del rector, per la qual es convoquen premis a la millor defensa en valencià del Treball Final de Grau/Màster per al curs 2020-2021.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5084


Data del document
:   21-04-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de abril de 2021, del rector, per la qual es convoquen premis a la millor defensa en valencià del Treball Final de Grau/Màster per al curs 2020-2021. [2021/5084]  
BDNS (identif.): 562614.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/562614  
  
Primera. Objecte de la convocatòria  
L'objecte d'aquesta convocatòria és la concessió de dos premis als alumnes que realitzen la millor defensa en valencià del Treball Final de Grau o Final de Màster presentat en la convocatòria 2020/2021.  
  
  
Segona. Premis  
La present convocatòria es finançarà amb càrrec a la partida pressupostària 483840979 422 47622, per un import total de 1.200 euros, segons s'especifica en les bases reguladores.  
  
Tercera. Destinataris  
Hi podran participar en aquest certamen els estudiants que, a l'acabament del de termini de sol·licituds, complisquen els requisits següents:  
a) Treball Final de Grau/Màster presentat i defensat en l'ETSED durant el curs 2020-2021.  
b) La defensa es realitzarà íntegrament en valencià, segons s'especifica en les bases reguladores.  
  
Quarta. Sol·licituds i presentació de treballs  
Els qui desitgen participar en la present convocatòria hauran de presentar:  
Model de sol·licitud emplenat, accessible en http://www.etsid.upv.es/wp-content/uploads/2021/Formulari-Premi-2020-2021.pdf  
  
Cinquè. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 6 d'octubre de 2021.  
  
València, 21 d'abril de 2021.- El rector: Francisco José Mora Mas.
Diari Oficial de la Generalitat Valenciana


Sumari del DOGV 9223, del 25-11-2021 (2021/11932)

ACORD de 12 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 421.70, Infraestructures educatives, de la Conselleria d'Educació, Cultura i Esport (VL 09.005/21-035).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11433


Data del document
:   12-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del Programa 421.70, Infraestructures educatives, de la Conselleria d'Educació, Cultura i Esport (VL 09.005/21-035). [2021/11961]  
Amb càrrec al capítol 2 del Programa 421.70, Infraestructures educatives, s'imputen els contractes destinats al subministrament d'instal·lacions educatives provisionals de diversos nivells educatius, necessàries bé per insuficiència d'espais o d'infraestructura inadequada. Atesa la dotació consignada en aquest capítol i prenent en consideració la despesa ja compromesa fins hui amb repercussió en exercicis futurs, així com la relació de contractes que la Direcció General d'Infraestructures té previst dur a terme en el que resta d'exercici, la Conselleria d'Educació, Cultura i Esport planteja la necessitat d'incrementar els límits quantitatius per a comprometre despesa en exercicis futurs, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
D'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 12 de novembre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal amb càrrec al capítol 2 programa 421.70, Infraestructures educatives, en les anualitats i pels imports que es detallen a continuació:  
  
Exercici Límit actual Límit modificat  
2022 6.640.504,00 9.844.837,00  
2023 4.818.348,00 5.832.576,00  
  
  
València, 12 de novembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9021, del 16-02-2021 (2021/894)

Notificació de la sentència dictada en el judici verbal número 96/2020.
-----------------------------------------------------------------------

### Dades del document

Número de DOGV
:   9021

Data del DOGV
:   16-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/894


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 96/2020. [2021/894]  
Procediment: procediment verbal (250.2)[vrb]- 96/2020.  
Demandant: Empresa Mixta Valenciana de Aguas, SA.  
Procuradora: Desamparados Barber Paris.  
Demandats: Jhon Jairo Díaz Chavarriaga i Banco de Sabadell.  
Procuradora: Carmen Rueda Armengot.  
Miguel Ángel García Herrera, lletrat de l'Administració de justícia del Jutjat de Primera Instància número 7 de València, faig saber que, en aquest jutjat a càrrec meu, se segueix el procediment indicat adés, a instàncies de Desamparados Barber Paris, en nom i representació d'Empresa Mixta Valenciana de Aguas, SA, contra Jhon Jairo Díaz Chavarriaga i Banco de Sabadell, en el qual, mitjançant la resolució de hui, he ordenat, com ara ho efectue, notificar la sentència dictada en les actuacions indicades al demandat, Jhon Jairo Díaz Chavarriaga, en parador ignorat.  
La sentència té la part dispositiva que, literalment, és com segueix:  
  
  
«Dispositiva  
Estime la demanda interposada per la procuradora Desamparados Barber Paris, en nom i representació d'Empresa Mixta Valenciana de Aguas, SA, i condemne Jhon Jairo Díaz Chavarriaga al pagament de la quantitat de 3.059,52 euros, més els interessos sobre aquesta quantitat, al tipus d'interés legal dels diners, a comptar des de la interposició de la demanda, el 30 de desembre de 2019. Declare resolt el contracte de subministrament d'aigua per a ús domèstic que unia les parts, amb la suspensió del subministrament del domicili del carrer Peris Celda, número 1, porta 3, de València; condemne Banco de Sabadell a sotmetre's a aquestes declaracions i autoritze que la mercantil Empresa Mixta Valenciana de Aguas, SA puga, en execució de sentència, accedir al domicili o al lloc, la dependència o l'habitació on se situa el servei per a suspendre'l efectivament, fer la lectura de comptador i, si és el cas, emportar-se l'aparell comptador i els accessoris d'aquest.  
  
Finalment, respecte de les costes, pertoca condemnar Jhon Jairo Díaz Chavarriaga al pagament d'aquestes; i respecte de Banco Sabadell, que cada part abone la seua part de les comunes a mitges.  
Registreu aquesta resolució en el sistema informàtic i notifiqueu-la a les parts, així com que és susceptible de recurs d'apel·lació davant de l'Audiència Provincial de València.  
Aquesta és la meua sentència, que pronuncie, mane i signe.»  
  
I, perquè valga de notificació de la sentència, expedisc aquest edicte.  
  
València, 20 de gener de 2021.- El lletrat de l'Administració de justícia: Miguel Á. García Herrera.
Diari Oficial de la Generalitat Valenciana


Sumari del DOGV 9232, del 10-12-2021 (2021/12006)

Extracte de la Resolució de 17 de novembre de 2021, del rector de la Universitat Politècnica de València, per la qual es convoquen els II Premis als Millors Treballs Acadèmics relacionats amb els ODS de l'Eix Planeta.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12534


Data del document
:   17-11-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 17 de novembre de 2021, del rector de la Universitat Politècnica de València, per la qual es convoquen els II Premis als Millors Treballs Acadèmics relacionats amb els ODS de l'Eix Planeta. [2021/12272]  
BDNS (identif.): 598368.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/598368  
  
Primer. Beneficiaris  
Els treballs acadèmics (Treball Final de Grau o Treball Final de Màster) han d'haver sigut defensades en la UPV durant els cursos acadèmics 2019-2020 o 2020-2021. A més, han d'haver obtingut una qualificació superior a 8 i estar relacionat amb algun dels ODS de l'Eix Planeta (6, 12, 13, 14 i/o 15)  
  
Segon. Objecte  
L'objecte d'aquests premis és reconéixer l'assoliment, avanços, bones pràctiques i activitats desenvolupades pels estudiants per a aconseguir els objectius de desenvolupament sostenible directament vinculats a l'eix central: Planeta.  
  
Tercer. Bases reguladores  
Disponibles en la web de la càtedra: http://www.upv.es/contenidos/CAPLANET/  
  
Quart. Quantia  
En aquesta convocatòria s'atorgaran els següents premis:  
- Millor treball acadèmic (TFG o TFM): 500 -  
- 5 accèssits: 500 - cadascun  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza al cap de 20 dies hàbils.  
  
València, 17 de novembre de 2021.- El rector de la Universitat Politècnica de València: José E. Capilla Romá.
Diari Oficial de la Generalitat Valenciana


Sumari del DOGV 9235, del 15-12-2021 (2021/12263)

Extracte de la Resolució de 16 de novembre de 2021, de la vicerectora d'Estudiantat i Compromís Social de la Universitat Jaume I de Castelló, per la qual es convoca beca de col·laboració per col·laborar en els tallers de fotografia, ràdio, vídeo i producció en el LabCom (màster).
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12669


Data del document
:   16-11-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 16 de novembre de 2021, de la vicerectora d'Estudiantat i Compromís Social de la Universitat Jaume I de Castelló, per la qual es convoca beca de col·laboració per col·laborar en els tallers de fotografia, ràdio, vídeo i producció en el LabCom (màster). [2021/12251]  
BDNS (identif.): 595348.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/595348)  
  
Primer. Persones beneficiàries  
- Ser estudiant o estudianta del màster universitari en Noves Tendències i Processos d'Innovació en Comunicació i tindre un grau en Comunicació (Comunicació Audiovisual, Publicitat i Relacions Públiques Periodisme o equivalent)  
- Disponibilitat presencial (encara que segons l'avanç de la pandèmia podrà fer teletreball)  
  
Segon. Finalitat  
Formar-se en processos de producció i realització mitjançant la col·laboració amb els professors de l'àrea de comunicació  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=43707&pCategoria=4&pSubCategoria=28  
  
Quart. Dotació econòmica  
500 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 16 de novembre de 2021.- La vicerectora d'Estudiantat i Compromís Social: María Inmaculada Rodríguez Moya.
Diari Oficial de la Generalitat Valenciana


Sumari del DOGV 9206, del 02-11-2021 (2021/10031)

Nomenament de personal funcionari de carrera en el lloc de treball d'agent de la policia local.
-----------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10570


Data del document
:   18-10-2021

Organisme emissor
:   Ajuntament de Paiporta

Tipus de document
:   Anunci

Descriptors 

:   * Paiporta
    * funcionari

Nomenament de personal funcionari de carrera en el lloc de treball d'agent de la policia local. [2021/10085]  
Per Resolució de l'Alcaldia número 2655 de 8 d'octubre de 2021 es va procedir al nomenament de German Murillo Honrubia, DNI número \*\*\*0563\*\* com a funcionari de carrera de l'Ajuntament de Paiporta en el lloc de treball d'agent de la policia local mitjançant provisió per adscripció definitiva en procediment de concurs per torn de mobilitat voluntària.  
L'interessat va aprovar el procés selectiu les bases del qual es van publicar en el Butlletí Oficial de la Província de València número 41 de data 28 de febrer de 2020, provinent de l'oferta d'ocupació pública de l'any 2019 (BOP 101, 28.05.2019).  
  
Paiporta, 18 d'octubre de 2021.- L'alcaldessa: María Isabel Albalat Asensi.
Diari Oficial de la Generalitat Valenciana


Sumari del DOGV 9020, del 15-02-2021 (2021/441)

Notificació de la sentència dictada en el judici verbal número 1500/2017.
-------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/441


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número 1500/2017. [2021/441]  
De: Borja Cavanilles Ruiz.  
Procuradora: Silvia García García.  
Contra: José Manuel Ferrandis Villar.  
Marta Donet Casal, lletrada del Jutjat de Primera Instància número 19 de València, mitjançant aquest edicte faig saber que aquest jutjat ha ordenat la publicació d'aquest acte de comunicació:  
Procediment: verbal 1.500/17.  
Demandant: Borja Cavanilles Ruiz.  
Demandat: José Manuel Ferrandis Villar.  
Acte processal que es publica: sentència d'1 d'octubre de 2019.  
Objecte: notificar sentència.  
Mode i termini d'impugnació: recurs d'apel·lació dins del termini de 20 dies.  
El text íntegre de la resolució que es publica es podrà consultar i/o se'n podrà obtindre una còpia en la secretaria d'aquest jutjat en hores d'audiència.  
  
 València, 7 de gener de 2021.- La lletrada de l'Administració de justícia: Marta Donet Casal.
Diari Oficial de la Generalitat Valenciana


Sumari del DOGV 9097, del 01-06-2021 (2021/4827)

Notificació de la sentència dictada en el procediment de Família, divorci contenciós, número 1335/2020.
-------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4827


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de Família, divorci contenciós, número 1335/2020. [2021/4827]  
Procediment: família. Divorci contenciós [dic] - 001335/2018 € M.  
  
Demandant: Soumaya Azzerkan.   
Procurador: Rafael Vicente Ferrer Miquel.  
Lletrat: Francisco Javier Muñoz Romero.  
Demandat: Abdellatif Guennouni.   
Procurador/a: -   
Lletrat/ada: -  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte, faig saber que en les actuacions de família, divorci contenciós [dic], seguides amb el número 001335/2018, a instàncies de Soumaya Azzerkan, contra Abdellatif Guennouni, en situació de rebel·lia, en data 20 d'abril de 2021, s'ha dictat la sentència que té la part dispositiva com segueix:  
  
«Estime la demanda interposada per la representació processal de Soumaya Azzerkan, contra Abdellatif Guennouni; i ordene la dissolució del matrimoni, per divorci, dels cònjuges esmentats, amb tots els efectes legals i, en particular, els següents:  
1r. Atribuïsc a l'actora la guarda i custòdia de S. i I. G., així com l'exercici en exclusiva de la pàtria potestat, sense règim de visites i comunicació amb el progenitor no custodi.  
2a. Com a aliments en favor de cada un dels fills menors, el demandat haurà d'ingressar en el compte que determine l'actora la quantitat de cent huitanta euros mensuals. Aquesta quantitat es veurà modificada anualment segons l'índex de preus de consum que publique l'organisme estatal competent. Les despeses extraordinàries necessàries i les convenients, si hi ha acord o autorització judicial, s'abonaran a mitges.  
3r. Es decreta la dissolució del règim econòmic conjugal.  
Notifiqueu aquesta resolució a les parts.  
No pertoca fer cap pronunciament exprés sobre la imposició de costes.  
Una vegada que siga ferma aquesta sentència, comuniqueu-ho al registre civil en què conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptador a partir de l'endemà de la notificació, segons la nova redacció de l'art. 458.1 de la LEC que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I, perquè valga de notificació en deguda forma a Abdellatif Guennouni, en rebel·lia, expedisc i signe aquest edicte.  
  
València, 4 de maig de 2021.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 9086, del 18-05-2021 (2021/4391)

Notificació de la sentència dictada en el judici verbal número 1397/2019.
-------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4391


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el judici verbal número 1397/2019. [2021/4391]  
Judici verbal (desnonament precari - 250.1.2) [JVP] - 001397/2019  
Part demandant: Coral Homes, SLU.  
Part demandada: ignorats ocupants CL. Los Auroros 17C  
Faig saber que en aquest jutjat es tramiten, sota el número 1397/2019, les actuacions de judici verbal, on, en virtut de la Resolució de data 22.04.2021, s'ha acordat donar publicitat a la sentència de data 14.04.2021 mitjançant edictes, el text íntegre dels quals està en aquesta oficina judicial, contra el qual es pot interposar recurs de reposició en el termini de cinc dies.  
Es publica el present a fi que hi puga intervindre qualsevol que poguera tindre interés en el procediment.  
La resolució que es publica està a la disposició de la part en l'oficina judicial d'aquest òrgan (Instrucció 6/2002, de la Secretaria General de l'Administració de Justícia).  
Aquest edicte compleix els criteris de protecció de dades de caràcter personal en l'àmbit de l'Administració de justícia establits en els articles 236 bis i següents de la Llei orgànica del poder judicial i la Instrucció 6/2012, de la Secretaria General de l'Administració de Justícia, relativa a la publicació d'edictes diaris i butlletins oficials i la protecció de dades.  
  
Es publica el present edicte en el tauler d'anuncis d'aquest jutjat per a portar a efecte la diligència de notificació a la part demandada.  
  
Orihuela, 22 d'abril de 2021.- El lletrat de l'Administració de justícia: Pedro Javier García Martínez.